2 3 



Ad Periosteum quod attinet, Epidermis communiter nuncupatum , certum est 

 in primis ipsum nullo cnm acidi genere effervescere , nec ulla ratione ab eisdem 

 affici. Postquam per plures horas in aqua ebulliverit, in tenuia filamenta dissol- 

 vitur: aqua interea colore paullisper lutescente inficitur. Haec leni evaporationi 

 exposita, ac deinceps aliquot alkali vegetabilis guttis imbuta, albescit; at com- 

 mixta cum aqua calcis, materia colorante saturata, colorem concipit leviter caeru- 

 lescentem. Filamenta praedicta in spiritum vini infusa, lutescentem colorem illi 

 conciliant, et aqua affusa turbidum reddunt. Eadem si cum alkali vegetabili ma- 

 cerentur, in substantiam revera saponaceam convertuntur . Ex quibus plane con- 

 sequitur testarum Periosteum ex glutine oleoso , et tenuissima ferri copia esse 

 coagmentatum, quin vel minimum terrae calcareae insit in ejus substantia. Pe- 

 riosteo Buccini Galeae in bac analysi conficienda usi sumus. 



His exactis reliquum est, ut pauca de concharum ligamentis disseramus. O- 

 streae Jacobaeae , atque Spondyli ligamentum, quod ad simplicium genus referen- 

 duin jam innuimus, duplici modo fuit exploratum ad ejus naturam investigan. 

 dam. Ollae Papinianae in primis commissnm, ac per duas ferme horas aqueo va- 

 pore valide percitum , in substantiam manifeste glutinosam dissolutum inveni- 

 tur; quae attente perlustrata parenchima tenuissimum exhibet , fibris innumeris 

 ad retis modum intertextis , coagmentatum . Parenchima istud nonnisi gluten 

 animale censendum est, quamdam terrae calcareae copiam, cum pauca ferri, olei- 

 que odori, et tenuissimi quantitate commixtam, in suis cellulis fovens; quippe 

 utraque in ebullienti aqua recensiti apparatus jugiter reperitur. 



Altera, quam sequuti sumus, via ad hujusmodi ligamenti naturam detegen- 

 dam , ea sane fait , ut illud nimirum in vas vitreum immitteretur , repletum aere vi- 

 tali, seu dephlogisticato, ex miniO redivivo. Hoc absoluto, lente vitrea ad ipsum 

 comburendum usi sumus . Quo factum est, ut aeris copia, in vase praedicto post 

 combustionem contenta,longe auctior inveniretur ; ipsa namque ex 5 aeris dephlo- 

 gisticati, ex J aeris acido-mephitici , et ex ~ postremo aeris inflammabilis oleosi 

 constituebatur . Qui aer oleosus inflammabilis tanta volatilitate pollet , ut liga- 

 mentum , de quo agitur , in libero aere flammae commissum , foetorem adeo pene- 

 trantem spargat , ut momento ferme temporis amplam domum inficere valeat , 

 quemadmodum experientia comperimus. 



Interea quod in vase supra commemorato supererat , spongiam veluti cine- 

 ream, a carbone haud dissimilem, referebat: quae in pulverem redacta,atque aci- 

 do vitriolico commissa, continuo efferbuit, aerem acidum mephiticum jugiter 

 evolvens. Effervescentia ad finem perducta, et carbone praedicto penitus disso- 

 luto, cristalla salinae indolis emersere, quae partim gypso , partim sale tartari 



